**REGULAMENT DESFĂȘURARE CONCURS DE DESENE**

**„CETATEA ARADULUI, MÂINE” 2023**

1. **Scopul concursului**

Concursul **„Cetatea Aradului,mâine”** își propune să celebreze 260 de ani de la naşterea Cetății Aradului (dacă luăm ca reper anul începerii – 1763, raportat la anul 2023 – anul primului eveniment propus prin prezentul proiect) și în același timp să le dezvolte imaginația și abilitățile de exprimare grafică prin intermediul unui concurs de desene.

**Tema** concursului este desenarea Cetății Aradului, așa cum și-o imaginează participanții că va fi sărbătorită de ziua ei.

1. **Organizator**

Asociația Clubul Rotary Arad Cetate, în parteneriat cu Inspectoratul Școlar Județean Arad, Primăria Municipiului Arad, Filarmonica Arad și Batalionul 191 Infanterie „Colonel Radu Golescu".

1. **Participanţi**

Acest concurs se adresează copiilor cu vârste intre 6-14 ani înscrişi în unitățile de învățământ din județul Arad care au acceptat să participe la proiectul educativ propus de organizatori. Concurenţii pot trimite maximum 1 desen de persoană şi trebuie să poată face dovada, dacă li se cere, că lucrările le aparţin.

**4** **. Desfăşurarea concursului**

Organizatorii vor transmite invitația de înscriere la concurs prin Inspectoratul Școlar Județean Arad către toate unitățile de învățământ din județul Arad. Desenele se vor realiza în timpul orelor de curs, sub supravegherea cadrului didactic. Toate creaţiile vor fi expuse pe panouri în fața Primăriei din Arad. Se acceptă în concurs desene realizate pe hârtie - cu orice instrument (creion, creioane colorate, carioci, acuarelă, tempera etc.)

1. Doritorii se înscriu în concurs completând toate câmpurile solicitate în formularul de înscriere care poate fi găsit pe link-ul <https://forms.gle/KB2AtqijpYCktRrt5> ;
2. Fiecare desen trimis va fi înscris în concurs sub un număr care se va comunica expeditorului prin e-mailul comunicat ca adresă de corespondență;
3. Cadrele didactice îndrumătoare vor încărca pe pagina evenimentului, desenele care vor avea inscripţionat numărul concurentului;
4. Neîncărcarea desenelor pe pagina evenimentului în intervalul stabilit conform calendarului de concurs atrage după sine eliminarea concurentului;
5. Nu se acceptă în concurs desenele care conţin caractere sau elemente vulgare, elemente defăimătoare, antisociale, rasiste sau care trimit la discriminări de orice fel;
6. Nu se acceptă în concurs desenele pentru care nu sunt precizate elementele de identificare precizate la punctul a) al prezentului regulament;
7. Respectarea temei propuse este condiţie eliminatorie;
8. Cel mai important criteriu de evaluare este creativitatea, însă juriul va ţine cont şi de originalitate şi îndemânare în raport cu vârsta concurentului, în acest sens înscrierea desenului se va face pentru categoria de vârstă adecvată 6-10 ani, respectiv 11-14 ani ( ani împliniți);
9. Desenele realizate în cadrul acestui concurs, încărcate pe pagina de facebook devin proprietatea asociației;
10. Pentru participarea la turul ghidat al cetății cadrele didactice vor completa câmpul aferent din formularul de înregistrare.

Toți concurenții și cadrele didactice îndrumătoare sunt invitați să participe în 17.06.2023 la un tur ghidat al Cetății Aradului. Pentru înscrierea la această activitate, doritorii sunt rugați să completeze câmpul aferent din formularul de înscriere. Pentru adulții care doresc să participe la turul ghidat, conform regulamentului de funcționare al garnizoanei, sunt necesare următoarele date de identificare: nume, prenume și CNP. Tabelul cu datele de identificare va fi înaintat conducerii garnizoanei înaintea turului ghidat. Înscrierea participanților minori la turul ghidat va fi considerată că a fost făcută cu acordul părinților sau tutorelui legal. Turul va dura aproximativ 30 de minute și va fi făcut în grupuri de 25 de participanți dintre care cel puțin doi adulţi. Programul de vizitare pentru fiecare grup va fi comunicat ulterior.

**5. Calendarul concursului**

Proiectul se va desfășura în perioada 01.11-05.12.2023 cu următoarele etape:

|  |  |
| --- | --- |
| 03.05. – 31.05.2023 | mediatizarea concursului prin rețeaua Inspectoratului Școlar Județean Arad și alte mijloace virtuale de către organizatori |
| 01.06-11.06.2023 | încărcarea desenelor pe pagina de facebook si expedierea desenelor in vederea jurizării |
| 01.06-11.06.2023 | votarea desenelor pe pagina de facebook |
| 12.06-15.06.2023 | expunerea lucrărilor pe panouri în fața Primăriei Municipiului Arad |
| 15.06.2023 | jurizarea desenelor și desemnarea câștigătorilor |
| 16.06.2023 | înmânarea premiilor în Sala „Regele Ferdinand” a Primăriei Municipiului Arad |
| 17.06.2023 | tur ghidat în cetatea Aradului |

**6. Jurizare**

În vederea desemnării câştigătorilor, desenele vor fi evaluate de un juriu, format din membri desemnaţi de către următoarele entităţi (fiecare câte un membru):

- Asociația Rotary Arad Cetate;

- Inspectoratul Școlar Județean Arad;

- Asociaţia Artiştilor Plastici Arad;

- Palatul Copiilor Arad;

- Primăria Municipiului Arad.

Câștigătorii vor fi desemnați în urma jurizării [90%] şi funcție de numărul de aprecieri pe care îl adună pe pagina de facebook [10%]. O persoană poate vota o singură data un desen postat, dar poate vota mai multe desene.

**7. Premierea**

Se vor premia conform criteriilor de acordare a premiilor 3 desene pentru categoria de vârstă 6-10 ani și 3 desene pentru categoria de vârstă 10-14 ani. Premiile vor consta în diplome şi vouchere în valoare de:

* 200 pentru premiul I;
* 150 lei pentru premiul II;
* 100 lei pentru premiul III.

Se acordă câte trei premii pentru fiecare dintre cele două categorii de vârstă. În cazul în care unul dintre câştigători, din motive obiective, nu poate participa la premiere, premiul se transmite cadrului didactic prin grija căruia va fi înmânat școlarului.

Toți participanții și cadrele didactice îndrumătoare vor primi pe emailul utilizat la înscriere diplome de participare.

**8. Condiţii generale**

1. Organizatorul nu răspunde pentru datele eronate/false comunicate;
2. Lucrările transmise rămân în proprietatea organizatorului, acesta având dreptul exclusiv de a le utiliza timp de 12 luni de la încheierea concursului;
3. Pentru respectare prevederilor GDPR, fiecare lucrare va fi afișată cu numărul pe care îl primește la înscrierea în concurs;
4. Pe parcursul derulării proiectului vor fi făcute poze, concurenții care nu doresc ca imaginea lor să fie difuzată în mass media sunt rugați să menționeze acest aspect în formularul de înscriere;
5. Organizatorul îşi rezervă dreptul de a efectua modificări în prezentul regulament şi program.

Transmiterea desenelor pe pagina de facebook presupune că participantul/cadrul didactic coordonator a citit şi acceptă integral condiţiile prezentului regulament.